|  |  |
| --- | --- |
|  | **EELNÕU** |
|  | 12.10.2022 nr 1-4/22/64 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa Valla Noortevolikogu valimise kord ja tegutsemise alused** |
| |  | | --- | |  | | Määrus kehtestatakse kohaliku omavalitsuse korralduse seaduse § 22 lõike 1 punkti 37 ning noorsootöö seaduse § 9 lõigete 2 ja 3 alusel.   1. **peatükk**   **Üldsätted**  **§ 1. Reguleerimisala**   1. Määrusega sätestatakse Tapa Valla Noortevolikogu (lühendatult TNK; edaspidi noortekogu) eesmärk, moodustamise põhimõtted, valimiste kord ning juhtimine ja töökorraldus.   (2) Noortekogu on Tapa Vallavolikogu (edaspidi volikogu) juures tegutsev nõuandev noorte esinduskogu, mis esindab Tapa valla noorte huve.  (3) Noortekogu lähtub oma töös Eesti Vabariigi õigusaktidest ja Tapa valla õigusaktidest ning käesolevast põhimäärusest.  (4) Noortekogu tegevus rajaneb demokraatia põhimõtetel, liikmete algatusel ja ühistegevustel.  **§ 2. Noortekogu eesmärk**   1. Noortekogu eesmärgiks on arutada valla pädevusse kuuluvaid noori puudutavaid küsimusi ning teha nende kohta ettepanekuid volikogule ja vallavalitsusele, lähtudes noorte vajadustest ja huvidest ning korraldada ülevallalisi noorteüritusi ja viia ellu omaalgatuslike projekte. 2. Vallavalitsus ja volikogu konsulteerivad noortekogu noori puudutavate küsimuste kavandamisel, lahendamisel ja hindamisel.   **§ 3. Noortekogu moodustamise põhimõtted**   1. Noortekogu on käesoleva määruse kohaselt valitud 13-26 aastastest rahvastikuregistri andmetel Tapa vallas elavatest või Eesti Hariduse Infosüsteemi andmetel Tapa valla munitsipaalkoolides õppivatest noortest moodustatud kogu. 2. Noortekogul on 13 liiget. Kui noortekogu valimistel kandideerib vähem kui 13 kandidaati, asub noortekogu tööle vähendatud koosseisus, kuid mitte vähem kui 5 liiget. 3. **peatükk**   **Noortekogu valimised**  **§ 4. Noortekogu valimine**   1. Noortekogu valimised toimuvad iga kahe aasta järel aasta esimeses kvartalis. 2. Noortekogu valimise aja, viisid ja vajadusel kohad kinnitab noortekogu valimiskomisjon (edaspidi valimiskomisjon) hiljemalt kolm kuud enne valimisi. 3. Valimiskomisjoni moodustab vallavalitsus. Valimiskomisjonil on vähemalt viis liiget. Valimiskomisjoni kaasatakse vallavalitsuse noorsootööspetsialist. 4. Teave valimiste toimumise aja, viisi ja vajadusel kohtade kohta ning valimiskomisjoni kontaktandmed avaldatakse vähemalt 30 päeva enne valimiste algust Tapa valla infolehes, veebilehel ja noortekogu sotsiaalmeedia kontol või veebilehel. 5. Valimiskomisjoni ülesanne on registreerida käesoleva määruse nõuete kohaselt esitatud kandidaadid, teha kindlaks hääletamis- ja valimistulemused ning täita muid määrusest tulenevaid ülesandeid.   **§ 5. Noortekogusse kandideerimine**   1. Noortekogusse saab kandideerida noor, kes on valimiste toimumise ajal vanuses 13-26 aastat ja kelle elukoht on rahvastikuregistri andmetel Tapa vallas või kes õpib Tapa valla munitsipaalkoolis. 2. Kandidaatide registreerimiseks esitamine algab 30. päeval enne valimispäeva. 3. Kandidaatide registreerimiseks esitamine lõpeb valimispäevale eelneval 24. päeval kell 12.00. 4. Valimiskomisjon valmistab ette ja avaldab kandideerimisdokumentide näidised ning tagab võimaluse esitada kandideerimisdokumendid elektrooniliselt. 5. Noortekogu liikmekandidaat esitab valimiskomisjonile digiallkirjastatud või paberil allkirjastatuna kandideerimisavalduse, mis sisaldab:   1) soovi kandideerida noortekogu valimistel;  2) kinnitust, et kandidaat vastab noortekogu liikmekandidaadile esitatud nõuetele;  3) käesoleva paragrahvi lõikes 6 sätestatud andmed.   1. Avalduses tuleb esitada järgmised andmed: 2. ees- ja perekonnanimi; 3. isikukood; 4. elukoha aadress; 5. õppeasutus või töökoht ja amet; 6. e-post; 7. telefoni number. 8. Noortekogu liikmekandidaadil on õigus teha valimiskampaaniat. 9. Kui kandidaat ei ole esitatud kõiki nõutavaid andmeid või on esitatud andmetes vigu, annab valimiskomisjon talle puuduste kõrvaldamiseks aega kaks tööpäeva. 10. Kui kandidaat tähtajaks puudusi ei kõrvalda, jätab valimiskomisjon kandidaadi registreerimata. Kandidaadi registreerimata jätmise kohta võtab valimiskomisjon vastu põhistatud otsuse. 11. Valimiskomisjoni poolt registreeritud kandidaatide nimekiri avalikustatakse Tapa valla veebilehel, avalikes sotsiaalmeedia kanalites ja valimiskohtades vähemalt 2 nädalat enne valimisi.   **§ 6. Noortekogu valimisõigus**   1. Noortekogu valimistel on valimisõigus 13-26-aastasel isikul, kelle elukoht on rahvastikuregistri andmetel Tapa vallas.   **§ 7. Valimistulemuste kindlakstegemine**   1. Valimistulemused teeb kindlaks valimiskomisjon.   (2) Valituks osutuvad 13 enim hääli saanud kandidaati.  (3) Kui mitu kandidaati saavad sama arvu hääli, korraldab valimiskomisjon noortekogu liikme määramiseks nende vahel avaliku liisuheitmise.  (4) Kui kandidaat ei saa ühtegi häält, ei osutu ta valituks.  (5)  Kui valituks osutub vähem kui 5 kandidaati, korraldatakse uued valimised.  **3.peatükk**  **Noortekogu juhtimine ja töökorraldus**  **§8. Noortekogu juhtimine**   1. Noortekogu tööd juhib noortekogu esimees, tema äraolekul aseesimees. 2. Noortekogu esimees ja aseesimees valitakse noortekogu uue koosseisu esimesel istungil salajasel hääletusel. Uue koosseisu esimese istungi kutsub kokku ja seda juhatab kuni noortekogu esimehe valimiseni Tapa valla noorsootööspetsialist. 3. Noortekogu esimees ja tema äraolekul aseesimees:   1) juhib noortekogu koosolekuid;  2) koordineerib noortekogu tööd;  3) kannab volikogus ette noortekogu otsused ja muudatuste ettepanekud volikogu õigusaktide eelnõudele, kui noortekogu ei ole otsustanud teisiti;  4) koostab noortekogu tegevuskava eelnõu ja esitab selle noortekogule kinnitamiseks.   1. Noortekogu võib esimehe või aseesimehe ametist ennetähtaegselt vabastada, kui selleks on mõjuv põhjus ja selle poolt hääletab noortekogu liikmete koosseisu enamus. 2. Esimehe või aseesimehe ennetähtaegsel vabastamisel valib noortekogu uue esimehe või aseesimehe.   **§9. Noortekogu liikme väljaarvamine**   1. Noortekogu liige arvatakse noortekogust välja: 2. isikliku avalduse alusel; 3. kui liige ei ole osalenud mõjuva põhjuseta kolmel järjestikulisel koosolekul. 4. Noortekogu liikme väljaarvamisel asendatakse ta valimistulemuste järjestuse alusel esimese välja jäänud kandidaadiga. Sama häältearvu korral toimub avalik liisuheitmine. 5. Liikme väljaarvamine ja asendusliikme määramine toimub valimiskomisjoni otsusega. Liikme väljaarvamiseks esitab noortekogu esimees valimiskomisjonile põhistatud taotluse.   **§ 10. Noortekogu pädevus, õigused ja kohustused**   1. Noortekogu: 2. esindab Tapa valla noori ja kaasab enda tegevusse huvitatud noori; 3. teeb vallavalitsusele ja volikogule ettepanekuid noori puudutavate otsuste tegemisel, noortekogu ettepanekud on volikogu ja valitsuse jaoks soovitusliku iseloomuga; 4. kaitseb noorte huve; 5. esitab esindajad erinevatesse volikogu alalistesse komisjonidesse; 6. organiseerib noorte üritusi; 7. arendab koostööd teiste noorte osaluskogudega, seltsidega ning liitudega, samuti teiste organisatsioonidega, linnade või valdade noortekogudega, juriidiliste ning üksikisikutega; 8. esitab seisukohad noortekogule edastatud noori puudutavate õigusaktide eelnõude kohta. 9. Noortekogu õigused on: 10. õigus saada informatsiooni noori puudutavate vallavolikogu ja -valitsuse õigusaktide osas volikogult ja vallavalitsuselt; 11. õigus anda seisukohti noori puudutavate volikogu õigusaktide eelnõudele; 12. moodustada töörühmi ja algatada teemaarutelusid; 13. kaasata oma tegevustesse eksperte; 14. teha muid tegevusi noortevolikogu eesmärgi täitmiseks. 15. Noortekogu kohustused on: 16. lähtuda otsustamisel Tapa valla noorte seisukohtadest, arvamustest ja vajadustest; 2) tutvustada noortele demokraatia põhimõtteid ning korraldab üritusi, et suurendada noorte sotsiaalpoliitilist teadlikkust ja aktiivsust vallaelu korralduslikes küsimustes; 3) teavitada valla noori noorsootööalastest otsustest ja tegevustest; 4) tegeleda Tapa valla noorte jaoks oluliste teemadega; 5) kinnitada noortekogu iga-aastane tegevuskava ja esitada see hiljemalt 1. oktoobriks koos eelmise aasta tegevuskava täitmise aruandega vallavalitsusele ja volikogule; 6) anda kord aastas oma tegevustest informatsiooni vallavolikogule ja vallavalitsusele.   **§ 11. Noortekogu töökorraldus**  (1) Noortekogu töövormiks on koosolek, sh elektrooniliste vahendite abil läbi viidud koosolek*,* mis toimub vähemalt üks kord kuus. Erakorraline koosolek kutsutakse kokku, kui seda soovivad 2/3 noortekogu liikmetest.  (2) Noortekogu koosoleku kutsub kokku ja seda juhatab noortekogu esimees, tema puudumisel aseesimees.  (3) Noortekogu koosolekud on üldjuhul avalikud. Teade koosoleku toimumise aja ja koha kohta avaldatakse Tapa valla veebilehel, noortekogu sotsiaalmeedia kontol.  (4) Noortekogu koosolek on otsustusvõimeline, kui sellest võtab osa üle poole koosseisust. Otsused ja volikogule tehtavad ettepanekud võetakse vastu avalikul hääletamisel poolthäälte enamusega.  (5) Noortekogu võib üksikküsimuste lahendamiseks moodustada töörühmi, kus osaleb noori ka väljastpoolt noortekogu. Otsuses sätestatakse töörühma moodustamise eesmärk ja ülesanne.  (6) Noortekogu võib kehtestada koosoleku läbiviimise täpsema töökorra.  (7) Noortekogu koosolekud protokollitakse.  (8) Noortekogu koosolekute protokollid on avalikud ja säilitatakse Tapa valla dokumendihaldussüsteemis.  (9) Noortekogu esitab iga aasta septembrikuus ülevaate oma tegevuse kohta vallavolikogule ja vallavalitsusele.  **§ 12. Noortekogu eelarve**  (1) Noortekogu eelarve koostatakse vallaeelarve koosseisus igaks eelarveaastaks vastavalt noortekogu tegevuskavale koostöös valitsusega.  (2) Noortekogule fondide eraldised ning äriühingute, organisatsioonide ja üksikisikute rahalised annetused võetakse volikogu poolt kehtestatud korras noortekogu eelarve koosseisu ja kasutatakse sihtotstarbeliselt.  (3) Noortekogu tuludeks on:  1) eraldised valla eelarvest;  2) eraldised ning annetused juriidilistelt ja füüsilistelt isikutelt;  3) noortekogu poolt korraldatavate ürituste tegevustulu.  **§ 13. Noortekogu sümboolika**  (1) Noortekogul võib olla oma sümboolika.  (2) Sümboolika väljatöötamisel tehakse koostööd valla kunstnikuga.  (3) Sümboolika ja selle kasutamise kord kooskõlastatakse enne kinnitamist vallavalitsusega.  (4) Sümboolika ja selle kasutamise korra kinnitab noortekogu.  **§ 14. Noortekogu tegevuse lõpetamine**  (1) Noortekogu tegevuse lõpetamise otsustab volikogu.  (2) Noortekogu tegevuse lõpetamise ettepaneku koos põhjendusega võib teha volikogu või noortekogu vähemalt 2/3 liikmete ettepanekul.  **§ 15. Rakendussätted**   1. 2023. aastal viiakse noortekogu valimised läbi hiljemalt 01. maiks. 2. Tunnistada kehtetuks:   1) Tapa Vallavolikogu 27. 05.2019 määrus nr 58 „Tapa valla noortevolikogu põhimäärus“;  2) Tapa Vallavolikogu 22.06.2020 määrus nr 84 „Tapa valla noortevolikogu valimiste kord“.  **§ 16. Määruse jõustumine**  Määrus jõustub kolmandal päeval pärast Riigi Teatajas avaldamist. | | |  | |  |  | | --- | | *(allkirjastatud digitaalselt)*  Alari Kirt  volikogu esimees |   **Seletuskiri**  **I Määruse õiguslikud asjaolud**  Tapa Vallavolikogu võttis 27.05.2019 vastu määruse nr 58 „Tapa valla noortevolikogu põhimäärus“ ja 22.06.2020 määruse nr 84 „Tapa valla noortevolikogu valimiste kord“.  Kahjuks ei ole noortevolikogu valimised kehtiva korra järgi õnnestunud – 2020. aastal kandideeris vähem isikuid kui oli määratud noortevolikogu liikmeid. Tapa valla noortevolikogu valimiskomisjon tegi 28.09.2020 koosolekul (protokoll nr 1-6/20/2) ettepaneku töötada välja muudatusettepanekud kehtivasse noortevolikogu valimiste korda eesmärgiga anda valimiskomisjonile pädevus kandideerimistähtaja pikendamiseks ja valimiste aja muutmiseks. Samuti tegi komisjon ettepaneku, et seni tegutsenud noortevolikogu koosseis tegutseb edasi kuni uute valimiste korraldamiseni.  2021. aastal oleksid pidanud toimuma uued noortevolikogu valimised, kuid seda ei tehtud põhjusel, et tulemas olid kohaliku omavalitsuse valimised ja noortevolikogu määrused vajasid suuremat läbimõtlemist ning uue dokumendi koostamist.  Noortevolikogu noorte poolt tuli ettepanek teha määrused noortemeelsemaks ja lihtsamini mõistetavamaks. Lisaks on varem valitud noortevolikogu liikmed jäänud passiivseks ega pole näidanud üles soovi osaleda aktiivselt noortevolikogu töös.  **I Määruse sisu**  Käesolev määruse eelnõu kannab nimetust „Tapa valla noortevolikogu tegutsemise alused“ ja koondab kokku nii senise põhimääruse kui ka valimiste korra.  Noorsootöö seaduse § 9 lg 2 kohaselt valitakse noortevolikogu valla või linna noorte poolt demokraatlikul teel valla- või linnavolikogu kehtestatud korras ning lg 3 kohaselt kehtestab noortevolikogu tegutsemise alused valla- või linnavolikogu.  Määruse eelnõu koosneb kolmest peatükist: Esimeses peatükis sätestatakse üldsätted, kus on toodud välja Noortevolikogu (edaspidi Noortekogu) reguleerimisala, eesmärk ja moodustamise põhimõtted. Teine peatükk selgitab lahti Noortekogu valimised ja sellesse kandideerimise ning selle, kellel on valimisõigus ja kuidas tehakse kindlaks valimistulemused. Kolmandas peatükis on toodud välja Noortekogu juhtimine, töökorraldus, liikmete väljaarvamine, noortekogu pädevused, õigused ja kohustused, eelarve, sümboolika, tegevuse lõpetamine ja rakendussätted.  Peamised erinevused võrreldes kehtiva regulatsiooniga on järgmised:  Kahe kehtiva määruse asemel on kavandatud kehtestada üks määrus, kus liideti kokku Noortekogu eesmärk, moodustamise põhimõtted, valimiste kord ning juhtimine ja töökorraldus.  Uue sättena on lisatud vallavalitsuse ja volikogu koostöö Noortekoguga teemadel, mis puudutavad noori küsimuste kavandamisel, lahendamisel ja hindamisel. Teine suurem muutus on valimiste korras: kehtiva määruse järgi toimuvad Noortekogu valimised kahes osas, kuid uue määruse eelnõus koondati kokku kõik vanuserühmad ja 13- 24 aastate asemel on tõstetud vanust 26-nda eluaastani. Vanusemäära tõstmine tugineb Noorsootöö seadusele § 3 punktile 1, mille kohaselt nimetatakse nooreks 7-26- aastast füüsilist isikut.  Noortekogus saaks olema 13 liiget. Kui kandideerib vähem kui 13 kandidaati, asub noortekogu tööle vähendatud koosseisus, kuid mitte vähem kui 5 liiget.  Noortekogusse saab kandideerida noor, kes on valimiste toimumise ajal vanuses 13-26 aastat ja kelle elukoht on rahvastikuregistri andmetel Tapa vallas või kes õpib Tapa valla munitsipaalkoolis. Valimisõigus jääb 13-26-aastasele isikule, kelle elukoht on rahvastikuregistri andmetel Tapa vallas.  Noortekogu kandidaadile on võimalus teha valimiskampaaniat.  Muudatused on kavandatud noortekogu valimiste osas, mille kohaselt on antud sisend, et valimised võiksid toimuda iga kolme aasta järel ja seda aasta esimeses kvartalis.  Varasemalt toimus noortekogu valimine üksnes koolides, kuid uue määruse järgselt kinnitab noortekogu valimise aja, viisid ja vajadusel ka kohad noortekogu valimiskomisjon kolm kuud enne valimisi, mille periood oli varasemalt märgitud kuupäevaliselt, kuid on nüüd muudetud paindlikumaks. Kas valimised toimuvad hääletussedelitega või elektrooniliselt või nn segavariandina, otsustab valimiskomisjon.  Valimiskomisjon teeb kindlaks ka valimistulemused.  Rakendussätte kohaselt viiakse 2023 aastal valimised läbi hiljemalt 01. maiks.  Määruse kehtestamisel tunnistatakse kehtetuks Tapa Vallavolikogu 27.05.2019 määrus nr 58 „Tapa valla noortevolikogu põhimäärus“ ja 22.06.2020 määrus nr 84 „Tapa valla noortevolikogu valimiste kord“.  **II Eelnõu koostaja**  Määruse eelnõu on koostanud Tapa vallavalitsuse noorsootööspetsialist Regiina Kaima (e-post [regiina.kaima@tapa.ee](mailto:regiina.kaima@tapa.ee); tel 5866 7395).  Eelnõu on läbi vaadatud ja heaks kiidetud Tapa Vallavalitsuse 12.10.2022 istungil ja esitatud volikogule.  Eelnõu on kavandatud menetleda volikogus ühel lugemisel.  Eelnõu esitaja: vallavalitsuse noorsootööspetsialist Regiina Kaima  Ettekandja: abivallavanem Riina Haljasoks   |  |  |  |  | | --- | --- | --- | --- | |  | | |  | |  | | | |  |  | |  |  | | |
|  | |