|  |  |
| --- | --- |
|  | **EELNÕU** |
|  | 20.10.2022 nr 1-4/22/66 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord** |
|  |
| Määrus kehtestatakse kohaliku omavalitsuse korralduse seaduse § 22 lõige 1 punkt 37 ja koolieelse lasteasutuse seaduse § 27 lõigete 3 ja 4 alusel.  **§ 1.****Määruse reguleerimisala**  Määrusega kehtestatakse Tapa valla koolieelsetes munitsipaallasteasutustes (edaspidi lasteasutus) majandamiskulude, personalikulude ja õppevahendite kulude vanema või lapse seadusliku esindaja (edaspidi *vanem*) poolt kaetava osa (edaspidi *osalustasu*) määr, osalustasu maksmisest soodustuste andmine ja osalustasu tasumise kord.  **§ 2.****Osalustasu suurus**   1. Osalustasu suurus ühe lapse kohta kuus on eelneval aastal kehtinud Vabariigi Valitsuse poolt kehtestatud töötasu alammäärast (edaspidi töötasu alammäär): 2. 5%, kui lapse ja tema mõlema vanema või lapse ja tema üksikvanema elukohana on Eesti rahvastikuregistrisse (edaspidi *rahvastikuregister*) kantud Tapa vald; 3. 10%, kui lapse ja tema vanema elukoht ei ole rahvastikuregistri andmetel Tapa vallas. 4. Üksikvanem on määruse mõistes isik, kelle lapse sünniaktis või rahvastikuregistrisse kantud perekonnaseisuandmetes puudub kanne isa kohta või kelle vanem on seadusega kehtestatud korras tunnistatud tagaotsitavaks. 5. Lõikes 1 sätestatud osalustasu suurused rakenduvad ilma täiendava avalduse esitamiseta. Kui Eesti rahvastikuregistri andmed ei kajasta perekonna tegelikku liikmelisust, samuti §-s 3 lõike 1 ja 2 sätestatud juhul, on isik kohustatud soodustuse saamiseks esitama avalduse Tapa valla haridusteenuste haldamise infosüsteemis ARNO.   **§ 3. Osalustasu soodustus**   1. Kui ühest perest käib lasteasutuses üheaegselt kaks last, siis teise lapse eest on osalustasu suurus 3% töötasu alammäärast. 2. Kui ühest perest käib lasteasutuses üheaegselt kolm või enam last, siis on teise lapse osalustasu 3% töötasu alammäärast ning kolmanda ja järgneva lapse eest osalustasu maksma ei pea.   **§ 4.   Osalustasu soodustuse andmine**   1. Määruse §-s 3 sätestatud soodustust saab taotleda juhul, kui laste ja nende mõlema vanema või üksikvanema elukoht on rahvastikuregistri andmetel Tapa vald. 2. Soodustuse saamiseks esitab vanem avalduse Tapa valla haridusteenuste haldamise infosüsteemis ARNO (lisa 1). 3. Vallavalitsusel on õigus kontrollida avalduses esitatud andmete õigsust. 4. Osalustasu soodustuse andmise või andmisest keeldumise otsustab vallavalitsus või tema poolt määratud struktuuriüksus või ametnik.   **§ 5.****Osalustasu tasumine**   1. Osalustasu on vanem kohustatud maksma alates lapse lasteasutuse nimekirja arvamise päevast kuni lapse lasteasutuse nimekirjast väljaarvamise päevani. 2. Osalustasu maksab vanem eelneva kuu eest vallavalitsuse poolt esitatud arve alusel sellel näidatud tähtpäevaks. 3. Osalustasu tuleb tasuda ka lapse lasteaiast puudutud perioodi eest. 4. Lasteasutuse ajutise sulgemise ajal pikemaks perioodiks kui kaks nädalat (ruumide remont, töötajate kollektiivpuhkus vms), tasutakse osalustasu proportsionaalselt lasteasutuse lahtioleku ajale. 5. Lapsevanema võib osalustasu maksmisest vabastada lasteasutuse direktori käskkirja alusel kuni kahe kuu eest kalendriaastas, kui laps lasteaiateenust ei kasuta. Vabastusperioodi hulka arvestatakse ka lasteasutuse töötajate kollektiivpuhkuse aeg. 6. Lapsevanem esitab kirjaliku avalduse osalustasust vabastamise kohta lasteasutuse direktorile vähemalt üks kuu enne lasteaiakoha mittekasutamise perioodi algust.   **§ 6. Erisus**   1. Tapa Vallavalitsus võib oma korraldusega anda lapsevanematele põhjendatud asjaoludel osalustasude maksmiseks täiendavaid soodustusi või vabastada vanem osalustasu maksmisest täies ulatuses. 2. Vallavalitsusel on õigus erandolukorras ajutiselt peatada osalustasu maksmise kohustus või kehtestada määruses sätestatud osalustasu väiksemas suuruses, kui see olukord on tingitud ettenägematust asjaolust, mille tõttu ei ole ajutiselt võimalik lasteasutust teenuse saamiseks kasutada.   **§ 7.   Määruse kehtetuks tunnistamine**  Tunnistada kehtetuks Tapa Vallavolikogu 16.11.2018 määrus nr 43 „Lapsevanemate poolt kaetava osalustasu kehtestamine Tapa valla koolieelsetes lasteasutustes“.  **§ 8.****Määruse jõustumine**  Määrus jõustub 1. jaanuaril 2023. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisa: | Lapse koolieelse lasteasutuse osalustasu soodustuse avaldus |

|  |
| --- |
| **Seletuskiri volikogu määruse eelnõu „Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord“** |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | Tapa vallas kehtib hetkel Tapa Vallavolikogu 16.11.2018 määrus nr 43 „Lapsevanemate poolt kaetava osalustasu kehtestamine Tapa valla koolieelsetes lasteasutustes“, mis kehtib alates 01.01.2019. Määruse järgi on lapsevanema osalustasu 30 eurot esimese lapse eest ning 20 eurot teise lapse eest. Määruses ei ole diferentseeritud soodustusi Tapa valla elanikele. Kõik vanemad maksavad ühesugust tasu, olenemata sellest kas nende tulumaks valda laekub.  Eelnõu eesmärk on arvestada iga-aastase inflatsiooniga ning vähendada vallavalitsuse halduskoormust, sest kui vallavalitsus soovib lasteaiatasu muuta, kaasneb sellega märkimisväärne koormus – tehakse arvestusi-analüüse, mida käiakse tutvustamas lasteaedade hoolekogudele, arutatakse komisjonides, vallavalitsuses ja lõpuks ka volikogus. Kui kohatasu on seotud Vabariigi Valitsuse poolt kehtestatud töötasu alammääraga, siis lasteaia kohatasu on varem ette teada ning vastab majanduslikule olukorrale riigis.  Vanemate omaosalust lasteaia kulude katmises reguleerib Koolieelse lasteasutuse seadus (KELS) § 27 lõiked 3 ja 4.  Vanemate poolt kaetava osa muutmine on seotud asjaoluga, et Tapa valla lasteaiatöötajate palgamäärad on seotud õpetajate palga alammääraga alates 01.01.2019 aastast ja viimase tõus koos üldise inflatsiooniga suurendab lasteaedade kulusid. Enamiku lasteaedade kuludest tasuvad Tapa valla maksumaksjad, ka need, kelle lapsed lasteaias ei käi.  Alates 1. jaanuarist 2023 rakenduvad lasteaias käivate laste eest osalustasu soodustused, mida varem Tapa vallas ei olnud. Soodustused on seotud lapsevanema sissekirjutusega Tapa valda 1. jaanuari seisuga kuna rahandusministri määruse järgi loetakse maksumaksja elukohana kalendriaasta 1. jaanuari seisuga kantud elukohta: [*Füüsilise isiku tulumaksu kohaliku omavalitsuse üksustele eraldamise kord*](https://www.riigiteataja.ee/akt/110112010027)  Täna kaetakse Tapa valla munitsipaallasteaia tegevuskulu arvestuslik maksumus valla eelarvest ja vanema poolt makstavast omaosalusest. Tapa vallas oleks vanema poolt makstav tasu 10% Vabariigi Valitsuse kehtestatud eelarveaastale eelnenud aasta töötasu alammäärast kuus (2022: 654 eurot kuus), mis teeb 65,40 eurot kuus lapse kohta juhul kui lapsevanemad ei ole Tapa valda sisse kirjutatud. Vanemal on võimalik saada soodustust kuni 50% ehk siis maksta omaosalustasu 32,70 eurot juhul kui mõlemad vanemad või üksikvanem on sisse kirjutatud Tapa valda. Juhul kui üks vanem on valda sisse kirjutatud on osalustasu 7,5% ehk 49 eurot kuus. Kui lasteaias käib ka teine laps siis teise lapse eest on osalustasu 3% ehk 19,60 eurot ning alates kolmandast lapsest (kui käib samaaegselt lasteaias) osalustasu maksma ei pea. Arveid hakatakse esitama eelneva kuu eest, mis võimaldab ka täita määruse § 5 lõige 1, ehk tasu peab maksma proportsionaalselt kasutatud teenuse eest kui laps lasteaias käimist alustab.  Kokku on käib Tapa valla lasteaedades seisuga 04. oktoober 523 last. 2022. aasta oktoobrikuus käis Tapa valla lasteaedades 32 teise valda sisse kirjutatud last:   |  |  | | --- | --- | | Ukraina | 4 last | | Järva vald | 7 last | | Kadrina vald | 10 last | | Rakvere vald | 1 laps | | Saaremaa vald | 2 last | | Tallinna linn | 3 last | | Valga vald | 2 last | | Harku vald | 1 laps | | Kose vald | 1 laps | | Kuusalu vald | 1 laps | | **KOKKU:** | **32 last** |   Juhul kui ca 32 lapse vanemad ennast valda sisse ei kirjuta oleks täiendav tulu valla eelarvesse ca 11 328 eurot aastas.  Vanem vabastatakse kolmanda ja järgmise lapse lasteaia osalustasu maksmisest, kui perest käib lasteasutuses üheaegselt kolm või enam last, tingimusel, et vanema ja laste elukohana on rahvastikuregistris registreeritud Tapa vald.   |  |  |  |  |  |  |  | | --- | --- | --- | --- | --- | --- | --- | | töötasu alammäär 2022 | **654 €** |  |  |  |  |  | | 3% | 19,62 |  |  |  |  |  | | 5% | 32,7 |  |  |  |  |  | | 7,50% | 49,05 |  |  |  |  |  | | 10% | 65,4 |  |  |  |  |  | |  |  |  |  |  |  |  | | Elukoht | LAPSED | | | | | | | **1** | **2** | **3** | **4** | **5** | **6** | | laps(ed) ja 2 vanemat elavad vallas (sh. üksikvanem) | 32,7 | 19,62 | 0 | 0 | 0 | 0 | | laps(ed) ja üks vanem vallas ja teine ei ela vallas | 49,05 | 49,05 | 49,05 | 49,05 | 49,05 | 49,05 | | laps(ed) ja vanemate elukoht ei ole vallas | 65,4 | 65,4 | 65,4 | 65,4 | 65,4 | 65,4 | | | | | Eelnõu ja seletuskirja koostaja | Riina Haljasoks, abivallavanem | | Eelnõu esitaja ja ettekandja | Riina Haljasoks, abivallavanem | |
|  |