|  |  |
| --- | --- |
|  | **EELNÕU** |
|  | 23.09.2022} nr 1-4/22/483 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavara otsustuskorras võõrandamine** |
|  |
| Tapa vallale kuulub hoonestatud kinnistu asukohaga Tiigi tn 6, Tapa linn, Tapa vald, pindalaga 30 831 m2 (registriosa nr 9524450), sihtotstarbega tootmismaa 100%. Kinnistu omandati maavanema 29.05.2017 korralduse nr 1-1/17-369. Kinnistul asub hoone (ehitisregistri nr 120294899) ehitusaluse pinnaga 250,00 m2.  Riigi Kaitseinvesteeringute Keskus esitas 16.09.2022 Tapa Vallavalitsusele kinnisasja omandamise taotluse nr 5-3/22/3761-1, milles soovib Tiigi tn 6 asuva kinnisasja avalikes huvides omandamise seaduse (edaspidi KAHOS) § 4 lõike 1 punkti 19 alusel nimetatud kinnisasja omandamise menetluse alustamist. Riigi Kaitseinvesteeringute Keskus soovib omandada Tiigi tn 6 kinnisasi tervikuna ning omandamise riigikaitseline vajadus tuleneb asjaolust, et antud kinnisasi on riigikaitselise objekti Paide mnt 96 piirinaaber ning vajalik Kaitseväele õppealana kasutamiseks.  KAHOS § 11 lõike 22 järgi ei maksta tasu kohaliku omavalitsuse üksusele kuuluva kinnisasja eest, juhul kui see on antud kohaliku omavalitsuse üksusele tasuta, kas maareformi seaduse või riigivaraseaduse alusel. Riik hüvitab kinnisasjale tehtud kasulikud kulutused, kui nendega on kinnisasja oluliselt parendatud. Tapa vald ei ole kinnisasjale kulutusi teinud.  Tapa Vallavolikogu 28.01.2019 määruse nr 47 „Tapa vallavara valitsemise kord“ (edaspidi – kord) § 25 lg 2 kohaselt otsustab vallavara võõrandamise jääkmaksumusega kuni 10 000 eurot vallavalitsus. Antud kinnistu raamatupidamislik jääkväärtus seisuga 31.12.2021 on 13 066,00 eurot ning võõrandamise otsustab Tapa Vallavallavolikogu.  Eeltoodut arvestades ja kinnisasja avalikes huvides omandamise seaduse § 2 lg 1, § 27 lg 1 ja § 11 lg 22 ning Tapa Vallavolikogu 28.01.2019 määruse nr 47 „Tapa vallavara valitsemise kord“ § 23 p 3, § 24 lg 1 p 3, § 25 lg 1 ja § 28 lg 1 p 2 ja 12 alusel: | |
| 1. Võõrandada Tapa vallale kuuluv hoonestatud kinnistu asukohaga Lääne-Viru maakond, Tapa vald, Tapa linn, Tiigi tn 6 (Tartu Maakohtu kinnistusosakonna kinnistusregistri registriosa nr 9524450) otsustuskorras tasuta Riigi Kaitseinvesteeringute Keskusele (registrikood 70009764). 2. Punktis 1 nimetatud vara notariaalse müügi- ja asjaõiguslepingu sõlmimise kulud kannab Riigi Kaitseinvesteeringute Keskus. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |
| --- |
| **Seletuskiri** |
| Riigi Kaitseinvesteeringute Keskus algatas kinnisasja avalikes huvides omandamise seaduse (edaspidi KAHOS) § 4 lõike 1 punkti 19 alusel Tiigi tn 6 kinnisasja omandamise menetluse. Omandamise ese on Tiigi tn 6 kinnisasi tervikuna ning omandamise riigikaitseline vajadus tuleneb asjaolust, et kinnisasi on riigikaitselise objekti Paide mnt 96 piirinaaber ning vajalik Kaitseväele õppealana kasutamiseks.  KAHOS § 11 lõike 22 järgi ei maksta tasu kohaliku omavalitsuse üksusele kuuluva kinnisasja eest, juhul kui see on antud kohaliku omavalitsuse üksusele tasuta kas maareformi seaduse või riigivaraseaduse alusel. Riik hüvitab kinnisasjale tehtud kasulikud kulutused, kui nendega on kinnisasja oluliselt parendatud.  Tapa Vallavolikogu 28.01.2019 määruse nr 47 „Tapa vallavara valitsemise kord“ (edaspidi – kord) § 25 lg 2 kohaselt otsustab vallavara võõrandamise jääkmaksumusega kuni 10 000 eurot vallavalitsus. Antud kinnistu raamatupidamislik jääkväärtus seisuga 31.12.2021 on 13 066,00 eurot ning võõrandamise otsustab Tapa Vallavallavolikogu.  Tiigi tn 6 kinnistu asukoha skeem.       |  |  | | --- | --- | | Eelnõu ja seletuskirja koostaja | Ettevõtlusspetsialist, Marko Teiva | | Eelnõu esitaja ja ettekandja | Ettevõtlusspetsialist, Marko Teiva | |