|  |  |
| --- | --- |
|  | **EELNÕU** |
|  | 12.10.2022 nr 1-4/22/63 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla arengukava 2023-2035 ja eelarvestrateegia 2023-2026** |
|  |
| Määrus kehtestatakse kohaliku omavalitsuse korralduse seaduse § 22 lõike 1 punkti 7ja § 372 lg 3 ja 7, Tapa Vallavolikogu 30.09.2019 määruse nr 66 „Arengukava ja eelarvestrateegia koostamise ja muutmise kord “ § 5 lg 1 ning Tapa Vallavolikogu 28.03.2018 määruse nr 12 „Tapa valla põhimäärus“ § 72 lg 8 alusel. | |
| **§ 1. Tapa valla arengukava 2023-2035 ja eelarvestrateegia 2023-2026 vastu võtmine**  Võtta vastu Tapa valla arengukava 2023-2035 ja Tapa valla eelarvestrateegia 2023-2026 vastavalt lisale.  **§ 2. Rakendussätted**  Tunnistada kehtetuks Tapa Vallavolikogu 27.01.2022 määrus nr 4 „Tapa valla arengukava ja eelarvestrateegia muutmine“.  **§ 3.  Määruse jõustumine**  Määrus jõustub kolmandal päeval pärast Riigi Teatajas avaldamist. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisa(d): | 1. Tapa valla arengukava 2023-2035 ja Tapa valla eelarvestrateegia 2023-2026 2. Lisa 1 Lühiülevaade vallast 3. Lisa 2 Tapa valla elanike rahuoluküsitluse 2022 kokkuvõte 4. Lisa 3 Kogukondlike mõttetalgute 2022 kokku 5. Lisa 4 Eelarvestrateegia tabel |

|  |  |  |
| --- | --- | --- |
| **Seletuskiri** | | |
| Tapa valla arengukava koostamise eesmärk on arengueeldusi arvestades kujundada visioon Tapa vallast aastateks 2023—2035 ja kavandada selle alusel valla jätkusuutlik ning plaanipäraselt edukas areng, luua alus eelarve koostamiseks ja investeeringute kavandamiseks kooskõlas vallaeelarve prognoositavate võimalustega.  Arengukava kehtestab Tapa valla arendamise eelistused, strateegilised arengusuunad ja eesmärgid, lähtudes kinnitatud arengudokumentidest, valla majandus- ja sotsiaalvaldkondade hetkeolukorrast ja prognoosist ning vallaelanike avalikest huvidest.  Tapa valla arengukava ja eelarvestrateegia koostamine algatati Tapa Vallavolikogu 28.02.2022 otsusega nr 27 „Tapa valla arengukava 2023-2035 ja Tapa valla eelarvestrateegia 2023-2026 koostamine“.  Tapa Vallavalitsus moodustas 20.04.2022 korraldusega nr 187 „Tapa valla arengukava 2023-2035 ja Tapa valla eelarvestrateegia 2023-2026 töörühmade moodustamine“ arengukava ja eelarvestrateegia eelnõu koostamiseks töörühmad, mille ülesandeks oli protsessijuhtimine, tulemuste ülevaatamine ja valikute kinnitamine, ning ülesandeks oli valdkondlike eesmärkide ja arendustegevuste kaardistamine valdkondade lõikes.  Arengukava koostatakse vastavuse Tapa valla ja maakonna üldplaneeringuga ning valla teiste arengudokumentide ja riigi vastavate arengudokumentidega.  Arengukava kajastab strateegilisi eesmärke aastani 2035.  Arengukava koosseisus esitatakse:   1. majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused; 2. probleemide ja võimaluste hetkeolukorra analüüs tegevusvaldkondade lõikes; 3. tegevusvaldkondade strateegilised eesmärgid koos taotletava mõjuga arengukava perioodi lõpuni; 4. strateegiliste eesmärkide täitmiseks vajalikud tegevused arengukava perioodil 2023—2035.   Tapa valla eelarvestrateegia 2023—2026 on arengukavast tulenev selgitustega finantsplaan, mis on arengukavaga seotud dokument. Eelarvestrateegia nõuded sätestatakse kohaliku omavalitsuse üksuse finantsjuhtimise seaduses.  Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.  Kui arengukava muudetakse ja sellega kaasneb mõju eelarvele, tuleb eelarvestrateegia viia arengukavaga kooskõlla.  Kohaliku omavalitsuse korralduse seaduse § 372   lg 3 sätestab, et arengukava ja eelarvestrateegia peavad hõlmama iga aasta 15. oktoobri seisuga vähemalt nelja eelseisvat eelarveaastat. Seega 15.10.2022 seisuga peab valla arengukava hõlmama vähemalt aastaid 2023-2026.  Tapa vallavalitsus viis 17.03.2022 läbi hankemenetluse „Tapa valla arengukava 2023-2035 ja Tapa valla eelarvestrateegia 2023-2026“ koostamiseks konsultandi leidmiseks. Hankel osales 1 pakkuja ning hanke võitis  OÜ KT Europroject Management, pakkumus 9 975.00 eur ilma km-ta.  Arengukava koostamise laiemaks kaasamiseks korraldati, juuni-juulis töörühmade seminarid, augustis-septembris 8 kogukonnas (Tapa, Tamsalu, Moe, Assamalla, Jäneda, Lehtse, Porkuni ja Vajangu) mõttetalgud. Töörühmade seminaride ettevalmistamisel, läbiviimisel ja kokkuvõtete tegemisel osales konsultant (OÜ KT Europroject Management. Samuti viis Tapa Vallavalitsus perioodil 04.08-04.09.2022 „Tapa valla elanike rahuoluküsitluse 2022“ paberkandjal ja elektrooniliselt, laekus 325 vastust. Kokkuvõte rahuoluküsitlusest on esitatud koos analüüsiga Lisa 3 ja kogukondlike mõttetalgute kokkuvõte on esitatud Lisa 2.  Peale „Tapa valla arengukava 2023-2035 ja Tapa valla eelarvestrateegia 2023-2026“ I lugemist suunatakse arengukava ja eelarvestrateegia avalikustamisele ja toimuvad kogukondades avalikud arutelud. Avalikustamise käigus on kõigil kodanikel, volikogu ja komisjoni liikmetel ning huvitatud isikutel teha parandus- ja täiendusettepanekuid arengukavasse ja eelarvestrateegiasse.  „Tapa valla arengukava 2023-2035 ja Tapa valla eelarvestrateegia 2023-2026“ avalik väljapanek toimub Tapa vallamajas ja Tamsalu halduskeskuses.  Avalikud arutelud toimuvad novembri kuu jooksul: Tapal, Tamsalus, Moe, Assamallas, Porkunis, Vajangul, Lehtsel ja Jänedal.  Avalikustamise ja avalike arutelude käigus laekunud parandusettepanekud vaatab läbi vallavalitsus, kujundab seisukoha ja edastab need volikogule.  „Tapa valla arengukava 2023-2035 ja Tapa valla eelarvestrateegia 2023-2026“ II arutelu ja dokumentide kinnitamine on kavandatud 2022 novembrikuu volikogu istungi päevakorda.  Ettepanekuid ja parandusi esitades palub Tapa vallavalitsus viidata arengukava ja eelarvestrateegia konkreetsele leheküljele, peatükile, teemapealkirjale ja/või tegevuskava/investeeringukaba konkreetsele punktile.  Eelarvestrateegia  Tapa valla juhtimise lähtealuseks on 2022. aastal koostatud valla arengukava aastani 2035. Arengukava on alus vallaaeelarve prioriteetide määramisel. Eelarve kaudu tagatakse valla arenguks vajalikud ressursid, finantspaindlikkus ning jätkusuutlik investeerimisvõime. Tapa valla arengukavas püstitatud eesmärkide ja vastavate tegevuste elluviimiseks on vajalik kindlustada valla tulubaasi stabiilsus ja jätkusuutlikkus ning finantsiline iseseisvus.  Valla eelarvestrateegia koostamise peaeesmärgiks on kindlustada eelarvepoliitika pikemaajalise jätkusuutliku arengu tagamine ning iga-aastane tulude/kulude parem planeerimine.  Eelarvestrateegia annab rahalised orientiirid valla võimalustest arengukavas kavandatud tegevuste realiseerimiseks.  Eelarvestrateegia perioodi tegevuste planeerimisel on eesmärkideks seatud:   * Kulude optimeerimine (sh valla omandis oleva energiamahuka alakasutatud kinnisvara võõrandamine või lammutamine või muutmine energiasäästlikuks); * Põhitegevuse tulemi kasv (võimalikult suurema põhitegevuse tulude-kulude ülejäägi saavutamine, sest see on eelduseks valla investeerimisvõimekuse säilimisele ja kasvule); * Investeeringute püsivalt kõrge osakaal kogukuludest; * Ulatuslik europrojektides osalemine struktuurifondide vahendite kaasamiseks; * Võlakoormuse võimalikult madal tase.   Nimetatud  eesmärkide  poole  pürgimisel  tuleb  arvestada  reaalse  ümbritseva  majandus-keskkonnaga.  **Tulud**  **Valla tulubaas** sõltub ümbritsevast majanduskeskkonnast ning riigi eelarve- ja regionaalpoliitikast. Eesti kohalike omavalitsuste finantsautonoomia on suhteliselt väike. Enamus tuludest otsustatakse keskvalitsuse tasandil erinevate rahastamismudelite kaudu.  Kõige otsesemat mõju tulubaasile omavad valla elanike arv (valla eelarvesse laekub **maksumaksjate tulu**, kelle Maksu- ja Tolliameti peetavasse maksukohustuslaste registrisse kantud elukoht on 1. jaanuari seisuga Tapa vald) ja tööturul toimuvad muutused.  Tulenevalt kohaliku omavalitsuse üksuse finantsjuhtimise seadusest *(KOFS)* käsitletakse eelarve **põhitegevuse tuludena** maksutulusid, tulusid kaupade ja teenuste müügist, saadavaid toetusi ja muid tegevustulusid.  Kõige olulisem valla tuluallikas on **üksikisiku tulumaks**, mille laekumine moodustab enam kui 95% maksutuludest (96,6% 2021.a.) ja ligi 50% (49,2% 2021.a.) põhitegevuse tuludest.  Perioodil 2018-2021 on **maksumaksjate arv** püsinud suhteliselt stabiilsena vähenemine 0,6%. Samas võib esimese poolaasta tulemuste alusel 2022 lõpuks maksumaksjate arv kasvada üle 4 900. Perioodil 2018-2021 on inimeste sissetulekute ja tulumaksu laekumise kasv olnud üle 6% aastas.  Põhitegevuse tulude prognoosi eeldused eelarvestrateegia perioodil 2023–2026:   * Tapa valla elanike ja maksumaksjate arv oluliselt ei muutu, brutosissetulek jätkab tõusu, tulumaksu laekumise kasv on üle 5% aastas; * füüsilise isiku tulumaksu eraldise määr kohalikule omavalitsusele on 11,96%; * maamaksu laekumine ei muutu, kehtima jäävad hetke maksumäärad. Maa 2022.aasta korralise hindamise tulemused võetakse kasutusele alates 1. jaanuarist 2024.; * uusi kohalikke makse ei kehtestata; * kaupade ja teenuste müügitulu (Tapa Vallavalitsuse ja tema hallatavate asutuste laekumised: sotsiaalasutuste ja haridusasutuste majandustegevus, haridusteenuse osutamine teistele omavalitsustele, vallale kuuluvate ruumide üüri- ja renditulud, kultuuri- ja spordiasutuste majandustegevus jt) kasv ületab 2022. aasta taset; * riigieelarvelised eraldised - tasandusfond ja toetusfond on 2022. aasta eelarve tasemel; * muud saadavad sihtotstarbelised toetused tegevuskuludeks (erinevate riigiasutuste sihtotstarbelised toetused ja projektipõhised toetused rahastamise meetmetest) on kavandatud 75%lises mahus 2022. aasta eraldistest ; * muud tegevustulud (sh vee-erikasutustasu, saastetasu, saadud trahvid jt) on planeeritud 2022. aasta mahus.   **Prognoosi kohaselt põhitegevuse tulud suurenevad 2026 aastaks 11% võrra 19,6 miljoni euroni.**  Eelarvestrateegia perioodil on tegevuskulude kavandamisel lähtutud eelkõige seadusejärgsete avalike teenuste osutamiseks vajalike kulude katmisega.  **Kulud**  **Põhitegevuse kuludena** käsitletakse eelarvestrateegias tulenevalt KOFS-i regulatsioonist antavaid toetusi ja muid tegevuskulusid sh personalikulud, majandamiskulud ja muud kulud.  Põhitegevuse kulude samal tasemel hoidmiseks ulatusliku kaupade/teenuste sh energia hinnatõusu tingimustes tuleb rakendada kõik valla hallatavate asutuste ühise **ökonoomsema majandamise** võimalused sh alaeelarvete sisemiste ressursside kasutamine, valla varaga seotud kulude alandamine, mittevajaliku vara võõrandamine, energiasäästu meetmete rakendamine jt.  Põhitegevuse kulud on prognoositud järgmistel eeldustel:   * antavad toetused planeeritakse strateegiaperioodil samas suurusjärgus kui 2022. aastal; * personalikulud jäävad prognoosiperioodil, 2022. aasta 11,5% tõusu järel, tagasihoidlikumale tasemele: kulud personalile 2023. aastal ei tõuse, suurenevad 1% võrra küll 2024. ja 2026. aastal ja 3% võrra 2025. aastal; * majandamiskulud suurenevad aastas keskmiselt 1,33% võrra; * muudes kuludes on kajastatud reservfond ettenägematute väljaminekute tegemiseks (vähemalt 0,5% valla iga aastase põhitegevuse tulude eelarve kogusummast).   **Põhitegevuse kulud suurenevad 2026 aastaks 13% võrra u 17,9 miljoni euroni.**  Põhitegevuse kulud on prognoositud järgmistel eeldustel:   * antavad toetused planeeritakse strateegiaperioodil samas suurusjärgus kui 2022. aastal; * personalikulud jäävad prognoosiperioodil, 2022. aasta 11,5% tõusu järel, tagasihoidlikumale tasemele: kulud personalile 2023. aastal ei tõuse, suurenevad 1% võrra küll 2024. ja 2026. aastal ja 3% võrra 2025. aastal; * majandamiskulud suurenevad aastas keskmiselt 1,33% võrra; * muudes kuludes on kajastatud reservfond ettenägematute väljaminekute tegemiseks (vähemalt 0,5% valla iga aastase põhitegevuse tulude eelarve kogusummast).   **Põhitegevuse kulud suurenevad 2026 aastaks 13% võrra u 17,9 miljoni euroni.**  **Tulem**  **Põhitegevuse tulem** on põhitegevuse tulude ja põhitegevuse kulude vahe, mille väärtus aruandeaasta lõpu seisuga peab olema null või positiivne.  Eelarvestrateegia perioodil ületavad tulud igal aastal kulusid ja tulemi suhe tuludesse kasvab 2026. aastaks 8,65%ni, kuid positiivne põhitegevuse tulem on saavutatav vaid ökonoomsema majandamisega.  **Strateegia üheks eesmärgiks on põhitegevuse tulude-kulude ülejäägi saavutamine võimalikult suurel määral, sest see on eelduseks valla investeerimisvõimekuse säilimisele ja kasvule.**  **Investeeringud**  **Investeerimistegevuse** eelarve koosneb investeerimistegevuse tuludest ja kuludest. **Tuludeks** on põhivara müük, saadavad toetused põhivara soetuseks, osaluste ning muude aktsiate müük ja finantstulud. **Kuludeks** on põhivara soetus, põhivara soetuseks antav sihtfinantseerimine, osaluste ning muude aktsiate soetus, antavad laenud ja finantskulud.  Eelarvestrateegias esitatud investeerimisobjektide maksumused on hinnangulised, mis sõltuvad ehitusturu olukorrast ja tulevikus aset leidvatest muutustest ning võimalustest investeeringuteks kaasata struktuurifondide/toetuste vahendeid.  Investeeringute finantseerimiseks on kolm allikat: omavahendid, laenud ning toetused.  Strateegia vaates eelistatakse nn vältimatuid investeeringuid (elukeskkonna, tervise, liikuvuse jt inimeste eluliste vajadustega seotud investeeringud), Euroopa Liidu ja siseriiklike toetuste abil tehtavaid investeeringuid ning investeeringuid, mis võimaldavad kokkuhoidu.  Valla reaalsed võimalused (põhitegevuse tulem, rahalised reservid) on oluliselt väiksemad kui vajalike investeeringute maht. Seetõttu on strateegiaperioodil kavandatud investeeringute kulude osaline katmine laenuga ja toetuste taotlemine.  **Strateegiaperioodi 2023-2026 infrastruktuuri põhivara soetus kokku on 8,78 miljonit eurot.**  Investeerimistegevuses on kajastatud toetuste mahud eeldatavalt, kuna nende saamine ja suurus ei ole veel lõplikult selge.  **Vallavara müük** sõltub välistest teguritest (kinnisvara turu käitumine, majanduskeskkond), mida Tapa vald otseselt mõjutada ei saa.  **Eelarvestrateegia perioodil 2023–2026 kavandatud valla teenuste osutamiseks mittevajaliku vara müük (kinnisvara) kokku on summas 1,15 miljonit eurot.**  **Laenude kogumaht saavutab 2026. aastaks taseme 11,75 milj. eurot, kasv 7,7%.** | | |
|  | | |
| Eelnõu ja seletuskirja koostaja | ettevõtlusspetsialist Marko Teiva |
| Eelnõu esitaja ja ettekandja | ettevõtlusspetsialist Marko Teiva,  finantsspetsialist Helen Ruberg |