|  |  |
| --- | --- |
|  | **EELNÕU** |
|  | 12.10.2022 nr 1-4/22/61 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Lääne-Viru maakonna arengustrateegia tegevuskava 2023-2027 heakskiitmine** |
|  |
| Vastavalt kohaliku omavalitsuse korralduse seaduse (KOKS) § 61 lõikele 1 on omavalitsus-üksuste ülesanne ühiselt kavandada maakonna arengut ja suunata selle elluviimist.  Nimetatud ülesanne on antud Lääne-Viru maakonnas kõigi maakonna kohaliku omavalitsuse üksuste otsustega täitmiseks Lääne-Viru Omavalitsuste Liidule.  KOKS § 373 lõike 1 järgi peab maakonnal olema arengustrateegia, mis on aluseks maakonna kohaliku omavalitsuse üksuste ja koostööpartnerite poolt ühiselt maakonna arengu suunamisel, ühiselt tehtavate ja omavalitsusüksuste ülese mõjuga investeeringute kavandamisel, investeeringuteks toetuse taotlemisel ning KOKS-i § 61 lõikes 1 nimetatud kohaliku omavalitsuse üksustele antud ühiste ülesannete täitmisel.  Lääne-Viru maakonna arengustrateegia 2023-2027 eelnõu koostas KOKS-i § 374 lõike 3 kohaselt Lääne-Viru Omavalitsuste Liit.  KOKS-i § 374 lõike 2 järgi peab maakonna arengustrateegial olema tegevuskava, mis ei pea hõlmama kogu arengustrateegia kehtivuse perioodi. Maakonna arengustrateegia tegevuskava peab olema kooskõlas maakonna kohaliku omavalitsuse üksuste eelarvestrateegiatega.  Kohaliku omavalitsuse korralduse seaduse § 374 lõike 2 alusel, juhindudes sama seaduse § 22 lõikest 2 ning arvestades § 22 lõike 1 punkti 7 Tapa volikogu o t s u s t a b:   1. Kiita heaks Lääne-Viru maakonna arengustrateegia tegevuskava 2023-2027 vastavalt otsuse lisale. 2. Otsus jõustub ….   Otsuse peale võib esitada vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisad: | 1. Lääne-Viru maakonna arengustrateegia tegevuskava 2023-2027 |

|  |  |  |
| --- | --- | --- |
| **Seletuskiri** | | |
| Maakonna arengustrateegia eelnõu lähtub kohaliku omavalitsuse korralduse seaduse (KOKS) § 61  lõikest 1, mille järgi on „omavalitsusüksuste ülesanne ühiselt kavandada maakonna arengut ja suunata selle elluviimist“ ning sama seaduse § 373 lõikest 1, mis ütleb, et „maakonnal peab olema arengustrateegia, mis on aluseks maakonna kohaliku omavalitsuse üksuste ja koostööpartnerite poolt ühiselt maakonna arengu suunamisel, ühiselt tehtavate ja omavalitsusüksuste ülese mõjuga investeeringute kavandamisel, investeeringuteks toetuse taotlemisel ja kohaliku omavalitsuse üksustele antud ühiste ülesannete täitmisel“.  Lääne-Viru Omavalitsuste Liit (VIROL) on kohalike omavalitsusüksuste koostööorganiks ja arengukava koostamise korraldajaks Lääne-Viru maakonnas.  Maakonna arengustrateegia koostamise eesmärgiks on maakonna jätkusuutliku arengu kavandamine. Strateegias keskendutakse ühishuvidele ja nende elluviimise kokkulepetele. Strateegia tugineb uuringutele, analüüsidele, maakonna kohalike omavalitsuste arengudokumentidele, eelarvestrateegiatele ning juhtrühmas ja teemarühmades toimunud aruteludele. Dokumendi koostamisel on võetud aluseks rahandusministeeriumi poolt koostatud maakonna arengustrateegiate juhend. Maakonna arengustrateegia on muuhulgas aluseks rahastamismeetmete ja toetusvahendite kavandamiseks ning kasutamiseks.    28. septembril 2022 otsustas VIROLi üldkoosolek võtta vastu Lääne-Viru maakonna arengustrateegia 2023-2035 eelnõu ja Lääne-Viru maakonna arengustrateegia tegevuskava 2023-2027 eelnõu ning esitada need heakskiitmiseks Lääne-Virumaa kohaliku omavalitsuse üksuste volikogudele.  Ametlikke ettepanekuid eelnõu täpsustamiseks esitada esimesel võimalusel peale vastavate otsuste tegemist volikogu istungil, kuid mitte hiljem kui 2. detsembriks VIROLi büroo meiliaadressile virol@virol.ee.    Peale ettepanekute saamist esitatakse need menetlemiseks VIROLi arengustrateegia koostamise juhtrühmale, kes laekunud ettepanekud üle vaatab ja nende kohta oma otsuse teeb. Parandustegaarengustrateegia ja tegevuskava saadetakse VIROL büroo poolt peale juhtrühma otsuseid taas kõikidele maakonna kohaliku omavalitsuse volikogudele lõplikuks heakskiitmiseks. Parandustega arengustrateegia ja tegevuskava menetlus on planeeritud volikogu detsembrikuu istungile. Et tagada kõikides maakonna kaheksas kohalike omavalitsuste volikogudes arengudokumentide sujuv menetlus ning et kõikidesse volikogudesse tuleks lõplikuks heaks kiitmiseks eelnimetatud dokumentide viimane versioon, edastab VIROLi büroo vastava kirja koos redigeeritud uute strateegiadokumentidega detsembris.  Ettepanekuid ja parandusi esitades tuleb viidata strateegia leheküljele, peatükile, teemapealkirjale ja/või tegevuskava konkreetsele punktile.  VIROL palub planeerida Lääne-Viru maakonna arengustrateegia 2023-2035 eelnõu heakskiitmine volikogu määrusena ja Lääne-Viru maakonna arengustrateegia tegevuskava  2023-2027 eelnõu heakskiitmine volikogu otsusena.  Lääne-Viru maakonna arengustrateegia 2023-2035 eelnõu on ka avalikul väljapanekul 10.10.2022-24.10.2022. | | |
| Eelnõu ja seletuskirja koostaja | ettevõtlusspetsialist Marko Teiva |
| Eelnõu esitaja ja ettekandja | ettevõtlusspetsialist Marko Teiva |